**ชุดที่ ๒ ความปลอดภัยในการทำงานบนที่สูง**

**แผ่นที่ ๑**

**การทำงานบนที่สูง** หมายถึง การทำงานที่สูงกว่าพื้นดินขึ้นไปมากกว่า ๒ เมตรขึ้นไป จากพื้นหรือโครงสร้างหรือสิ่งปลูกสร้างทุกประเภทไม่ว่าแบบถาวรหรือชั่วคราวที่มีความสูงเหนือพื้นดิน ซึ่งจะต้องมีคนขึ้นไปทำงานอย่างใดอย่างหนึ่ง รวมถึงส่วนพื้นล่างของหลุมซึ่งกว้างพอที่คนสามารถพลัดตกลงไปได้

**ลักษณะงานบนที่สูง** เช่น งานเช็ดกระจก งานทาสี งานก่อสร้าง งานติดตั้งอุปกรณ์ งานต่อเติมอาคาร งานติดป้ายโฆษณา งานติดตั้งสายเคเบิ้ล เป็นต้น

**แผ่นที่ ๒**

**อันตรายจากการตกจากที่สูง**

ความรุนแรงเมื่อตกจากที่สูง ขึ้นอยู่กับตำแหน่งของร่างกายที่ลงกระแทกพื้น หรือการกระแทกโดนวัตถุอื่นก่อนตกถึงพื้น ซึ่งอาจทำให้**บาดเจ็บ** หรือ**เสียชีวิต**ได้

**อาการบาดเจ็บ** เช่น กระดูกส่วนต่างๆ แตกหักหรือกระดูกร้าว อวัยวะภายในช่องท้องที่สำคัญแตกหรือฉีกขาด แผลถลอก แผลเปิด เป็นต้น

**แผ่นที่ ๓**

### การชี้บ่งอันตรายจากการตกจากที่สูง

พื้นที่ทำงานและกระบวนการทำงานที่ควรชี้บ่งอันตราย มีดังนี้

1. สิ่งก่อสร้างหรือโครงสร้างที่กำลังก่อสร้าง ติดตั้ง รื้อถอน ซ่อมแซม ทำความสะอาด ตรวจสอบ หรือบำรุงรักษา
2. พื้นที่ที่ไม่มั่นคงแข็งแรง ไม่มั่นคง เช่น หลังคากระเบื้อง หลังคาโปร่งแสง เป็นต้น
3. การใช้อุปกรณ์ เช่น นั่งร้าน พื้นยกระดับ บันไดพาด เป็นต้น
4. การทำงานบนพื้นผิวที่ลาดเอียงหรือลื่น
5. การทำงานใกล้ขอบที่ไม่มีการป้องกันการตก เช่น ไม่มีราวบันได เป็นต้น
6. การทำงานใกล้หลุม ช่องเปิด หรือปล่องที่ผู้ปฏิบัติงานอาจพลัดตก เช่น ร่องลึก รูเสาเข็ม เป็นต้น
7. สภาพอากาศขณะปฏิบัติงาน เช่น มีลมแรง มีฝนตก เป็นต้น

**แผ่นที่ ๔**

**การป้องกันการตกจากที่สูง**

การป้องกันการตกจากที่สูงที่ดี ตามลำดับความสำคัญ ควรเป็นดังนี้

1. **การขจัดหรือทดแทน** โดยการทำงานบนที่พื้นดิน
2. **การลดความเสี่ยงให้เหลือน้อยที่สุด** โดยการออกแบบบระบบงานที่ปลอดภัย
3. **การป้องกันการตกเชิงวิศวกรรม** โดยใช้เครื่องมือ อุปกรณ์ เช่น รถกระเช้า นั่งร้าน กระเช้าสำหรับปฏิบัติงาน
4. **การควบคุมด้านการบริหารจัดการ** โดยกำหนดวิธีการปฏิบัติงานหรือระเบียบปฏิบัติงาน
5. **การใช้อุปกรณ์คุ้มครองความปลอดภัยส่วนบุคคล (PPE)** เพื่อป้องกันอันตรายที่อาจเกิดขึ้นเนื่องจากสภาพและสิ่งแวดล้อมในขณะปฎิบัติงาน

**แผ่นที่ ๕**

**อุปกรณ์ป้องกันการตกจากที่สูง** แบ่งเป็น ๓ ประเภทคือ

1. **เข็มขัดนิรภัย (Safety Belt)** ประกอบด้วย ตัวเข็มขัดนิรภัย เชือกนิรภัย (Safety Rope or Lanyards) หรือ แถบนิรภัย (Safety Strap) โดยตัวเข็มขัด จะใช้กับลําตัว ส่วนเชือกนิรภัยจะคล้องตัวเข็มขัดโยงไว้กับเสาโครงสร้างเหล็กหรือสายรัดช่วยชีวิตสายรัดตัวนิรภัยเข็มขัดนิรภัย
2. **สายรัดตัวนิรภัย (Safety Harnesses)** เป็นอุปกรณ์ที่มีความปลอดภัยกว่าเข็มขัดนิรภัยสายรัดตัว ใช้ร่วมกับสายรัดช่วยชีวิตเสมอ สายรัดตัวนิรภัยแบ่งเป็น ๓ ชนิด คือ ชนิดคาดหน้าอก ชนิดคาดเอว ขา และชนิดแขวนตัว
3. **สายรัดช่วยชีวิต (Life Line)** คือ เส้นเชือกที่ใช้รั้ง ผูกยึด เกี่ยวตัวคน เพื่อความปลอดภัยในกรณีเคลื่อนที่ ใช้ร่วมกับเข็มขัดนิรภัยหรือสายรัดลําตัว